Weermag moet opdok na roof met hulle wapenDie hoogste hof van appèl het beslis dat die minister van verdediging aanspreeklik gehou kan word nadat ŉ man van Groblersdal in 2003 tydens ŉ rooftog nege keer geskiet is met ŉ outomatiese geweer wat deur die weermag uitgereik is. Beeld berig dat die Suid-Afrikaanse nasionale weermag Leon von Beneke moet vergoed vir die beserings wat hy tydens die rooftog opgedoen het. Von Beneke was vir maande in die hoësorgeenheid en loop steeds moeilik. Die geweer en ammunisie is stuk stuk deur Jacob Motaung, ŉ voormalige werknemer by die Infanteriebasis in Middelburg, gesteel en aan Vusi Mahlangu gegee met die wete dat Mahlangu beplan het om gewapende rooftogte daarmee uit te voer. Vyf appèlregters het eenparig bevind dat die weermag ŉ konstitusionele verantwoordelikheid het om die land se burgers te beskerm. Von Beneke kan nou voortgaan om sy eis om skadevergoeding teen die minister. SAPA